Alblasserdam papané ana ing salah sijining kali ing Éropah sing kebak dilayar prau lan baita. Sejarah Alblasserdam iku suwé banget lan wiwité ing abad kaping 13. Jeneng gemeente iki kapisan ditulis ing sawijining kronik Melis Stoke saka taun 1299, nanging sajatiné resmi gemeente iki lagi didegaké ing taun 1447. Sadurungé iku bagiyan saka Oud-Alblas. Tengah kutha Alblasserdam ing 11 Mei 1940 rusak banget déning Perang Donya II. Begjané dalan Kerkstraat sing historis lan tanggul sing khas cedhak kali De Noord isih lestari.